b'\n_START_ARTICLE_\nAchajai\n_START_PARAGRAPH_\nAchajai (sen. gr. \xe1\xbc\x88\xcf\x87\xce\xb1\xce\xb9\xce\xbf\xce\xaf Akhaio\xc3\xad)\xc2\xa0\xe2\x80\x93 viena seniausi\xc5\xb3 graik\xc5\xb3 gen\xc4\x8di\xc5\xb3, gyvenusi Achajoje ir \xc5\xa1iaur\xc4\x97s vakar\xc5\xb3 Peloponese. Homero \xe2\x80\x9eIliadoje\xe2\x80\x9c ir \xe2\x80\x9eOdis\xc4\x97joje\xe2\x80\x9c achajais (kaip ir danajais bei helenais) vadinti bendrai visi graikai.\n_START_SECTION_\nKilm\xc4\x97\n_START_PARAGRAPH_\nViena i\xc5\xa1 versij\xc5\xb3 yra tai, kad hetit\xc5\xb3 ra\xc5\xa1ytiniuose \xc5\xa1altiniuose minimos Ahhijawa \xc5\xa1alies vakaruose gyventojai buvo tie patys achajai. \xc5\xa0iuo atveju achajai suprantami ne kaip vieno konkretaus regiono graikai, bet, pana\xc5\xa1iai kaip Homero epuose, kaip bendrin\xc4\x97 graik\xc5\xb3 gentis Mik\xc4\x97n\xc5\xb3 laikotarpiu apib\xc5\xabdinanti s\xc4\x85voka. Taip pat Ramzio II-ojo ir Marenptaho laikais minimos j\xc5\xabr\xc5\xb3 tautos (akaiva\xc5\xa1a) dalyje tyrim\xc5\xb3 tapatinamos su achajais._NEWLINE_Dalyje tyrim\xc5\xb3 daroma prielaida, kada achajai prad\xc5\xbeioje gyveno Tesalijoje. Dor\xc4\x97n\xc5\xb3 migracijos metu jie es\xc4\x85 buvo i\xc5\xa1stumti \xc4\xaf Achaj\xc4\x85._NEWLINE_13-11 a. pr. m. e. achajai buvo viena i\xc5\xa1 j\xc5\xabros taut\xc5\xb3 dar vadinam\xc5\xb3 atlantais. Achaj\xc5\xb3 kalba skyr\xc4\x97si nuo v\xc4\x97lyvosios graik\xc5\xb3. Dalis achaj\xc5\xb3 buvo pelazg\xc5\xb3 kilm\xc4\x97s. Patys atlantai buvo eubojos gentis-abantai. Achaj\xc5\xb3 deiv\xc4\x97 at\xc4\x97n\xc4\x97 buvo vadinama athana.'